รัฐบาลไทย-ข่าวทำเนียบรัฐบาล-การขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง
วันศุกร์ที่ 10 กรกฎาคม 2563
การขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง
สรุปการตอบกระทู้ถามในการประชุมวุฒิสภา  วันจันทร์ที่ ๓ กุมภาพันธ์ ๒๕๖๓
เรื่อง  การขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง
ผู้ตั้งกระทู้ถาม นายคํานูณ สิทธิสมาน สมาชิกวุฒิสภา
ถาม นายกรัฐมนตรี
ผู้ตอบ รองนายกรัฐมนตรี (นายวิษณุ เครืองาม)
ผู้ถาม : นายวัลลภ ตังคณานุรักษ์ สมาชิกวุฒิสภา ถามกระทู้โดยสรุปดังนี้
ตามที่ได้มีคําสั่งหัวหน้าคณะรักษาความสงบแห่งชาติ ที่ ๑๙/๒๕๖๑ เรื่อง กลไกในการขับเคลื่อนการปฏิรูปประเทศ ยุทธศาสตร์ชาติ และสร้างความสามัคคีปรองดอง ประกาศในราชกิจจานุเบกษา เมื่อวันที่ ๒๖ พฤศจิกายน ๒๕๖๑ โดยกําหนดให้มีการตั้งสํานักงานและคณะกรรมการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง เพื่อร่วมกันเป็นกลไกบูรณาการการขับเคลื่อน การปฏิรูปประเทศ ยุทธศาสตร์ชาติ และการสร้างความสามัคคีปรองดอง ซึ่งคณะรัฐมนตรีได้มีมติ เมื่อวันที่ ๒๘ มกราคม ๒๕๖๓ ตั้งคณะกรรมการขับเคลื่อนการปฏิรูปประเทศ ยุทธศาสตร์ชาติ และการ สร้างความสามัคคีปรองดองแล้ว จึงขอเรียนถามว่าสํานักงานและคณะกรรมการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง หรือสํานักงานและคณะกรรมการ ป.ย.ป. ที่จัดตั้งขึ้นจะสามารถช่วยยกระดับการบริหารราชการแผ่นดินโดยเฉพาะการขับเคลื่อนการปฏิรูปประเทศ อย่างไร และมีอุปสรรคปัญหาในการดําเนินการอย่างไร และมีความจําเป็นที่ฝ่ายนโยบายต้องลงมากํากับ เปรียบเสมือนคณะรัฐมนตรีเฉพาะกิจเพื่อทําการขับเคลื่อนการปฏิรูปประเทศ หากดําเนินการได้อย่างเป็นรูปธรรมจะสามารถทําให้ประชาชน
มีส่วนร่วมและยุติความขัดแย้งที่เกิดขึ้นได้
ผู้ตอบ : รองนายกรัฐมนตรี (นายวิษณุ เครืองาม) ตอบชี้แจงกระทู้โดยสรุปดังนี้
สํานักงานคณะกรรมการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (สํานักงาน ป.ย.ป.) มีฐานะเป็นกรมสังกัดสํานักนายกรัฐมนตรี มีหน้าที่ในการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง และประสานงานกับผู้ปฏิบัติ กระทรวง ทบวง กรมต่าง ๆ ว่าได้ดําเนินการตามแผนอย่างไรบ้าง มีอุปสรรคปัญหาใด หลังจากดําเนินการแล้วพบว่ามีข้อติดขัดในการดําเนินการตามแผนการปฏิรูปประเทศฯ ดังนี้ อํานาจหน้าที่ตามกฎหมาย งบประมาณในการดําเนินการไม่เพียงพอ อัตรากําลังไม่เพียงพอ แผนการดําเนินการ และหน่วยงานที่จะต้อง ตั้งกองหรือแผนกขึ้นมาเพื่อดําเนินการโดยเฉพาะ ปัจจุบันได้มีการตั้งคณะกรรมการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (คณะกรรมการ ป.ย.ป.) เรียบร้อยแล้ว ซึ่งนายกรัฐมนตรีในฐานะประธานคณะกรรมการ ป.ย.ป. ได้มอบนโยบายและสั่งการให้สํานักงาน ป.ย.ป. ดําเนินการขับเคลื่อนการปฏิรูปประเทศ เช่น การติดตามปัญหาฝุ่นพิษและหมอกควันในภาคเหนือ มีการสร้าง Application เพื่อรายงานจุดที่ก่อให้เกิดฝุ่นพิษหรือหมอกควันให้ชัดเจน รวมถึงจุดกําเนิดไฟป่า เพื่อให้ดําเนินการแก้ไขได้อย่างรวดเร็ว รวมถึง Application ที่เป็นฐานข้อมูลเพื่อบูรณาการกรณีที่รัฐได้ให้สวัสดิการพี่น้องประชาชนที่ยากจนและข้อมูลหน่วยงานที่รับผิดชอบดําเนินการแก้ไข รวมถึงให้ข้อเสนอแนะ เพื่อแก้ไขปัญหากฎหมายที่ไม่สอดคล้องกับยุคปัจจุบันและสร้างภาระให้กับประชาชน เพื่อประโยชน์ในการสร้างขีดความสามารถในการแข่งขันกับต่างประเทศ สิ่งที่รัฐบาลเร่งดําเนินการเพื่อให้เกิดการปฏิรูปอย่างเป็นรูปธรรม คือ การปฏิรูประบบราชการ การปฏิรูปตํารวจ การปฏิรูประบบการศึกษา เป็นต้น ซึ่งจะมีความคืบหน้าในการดําเนินการเร็ว ๆ นี้
​
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)